Morgan Freeman (dhashay Juune 1, 1937) waa atoore, filim jiheeye, codeeye iyo sheekeeye. Freeman wuxuu ku guuleystay Abaal-marinta Academyga, ka dib markii uu si fiican u matelay filimaan dhaqaale badan soo hooyay; kuwaas waxaa ka mid ah: Street Smart, Driving Miss Daisy, The Shawshank Redemption iyo Invictus. Intaasi waxaa dheer, mudadii uu ku dhex jirey filimaanta wuxuu sanadkii 2005ta ku guuleystay "Abaal-marinta Oskar" ee lagu siiyay jilitaankiisa filimka Million Dollar Baby. Sidoo kale wuxuu mutaystay "Abaal-marinta Golden Globe" iyo "Abaal-marinta Screen Actors Guild". Filimaanta ugu heerka sareeya ee mudane Freeman ka qeybqaatey ama uu jiley waxaa ka mid ah Unforgiven, Glory, Robin Hood: Prince of Thieves, Seven (1995 film), Deep Impact, The Sum of All Fears, Bruce Almighty, Along Came a Spider (film), The Dark Knight Trilogy, March of the Penguins, The Lego Movie, iyo Lucy (2014 film); kuwaasi oo dhamaantood soo hooyay lacag badan, magac iyo sumcad xaga filimaanta ah.